Canolfan Uwchefrydiau Cymreig a Cheltaidd Prifysgol Cymru

Canolfan ymchwil Cymreig a Cheltaidd yw Canolfan Uwchefrydiau Cymreig a Cheltaidd Prifysgol Cymru, a leolir ar safle ger Llyfrgell Genedlaethol Cymru yn Aberystwyth, Ceredigion. Mae'n rhan o Brifysgol Cymru. Mae'n "cynnal prosiectau cydweithredol ar iaith, llên a hanes Cymru a’r gwledydd Celtaidd eraill." Un o brif amcanion y ganolfan yw cyhoeddi gwaith anolygedig y beirdd Cymraeg canoloesol, yn cynnwys Beirdd y Tywysogion a Beirdd yr Uchelwyr. Agorwyd y ganolfan ar 28 Mai, 1993, gan yr Arglwydd Cledwyn o Benrhos. Cyfarwyddwr y ganolfan ers Hydref 2008 oedd yr Athro Dafydd Johnston. Penodwyd yr Athro Elin Haf Gruffydd Jones yn Gyfarwyddwr yn Ionawr 2021. Mae Elin hefyd yn bennaeth ar Sefydliad Mercator sydd nawr hefyd wedi ei lleoli yn y Ganolfan.

Cyhoeddiadau (detholiad)
 Cyfres Beirdd y Tywysogion (saith gyfrol, 1991-1996)
 Cyfres Beirdd yr Uchelwyr (dros 40 cyfrol hyd yn hyn, 1994 ymlaen)
 Cyfres o bapurau ymchwil
 Iolo Morganwg a'r Traddodiad Rhamantaidd yng Nghymru 1740-1918 (6 cyfrol)

Dolen allanol
 Gwefan swyddogol 

Cyfeiriadau

Categori:Adeiladau ac adeiladwaith yn Aberystwyth
Categori:Astudiaethau Celtaidd
Categori:Llenyddiaeth Gymraeg
Categori:Prifysgol Cymru
Categori:Sefydliadau Cymru
Categori:Sefydliadau 1993
Categori:Ysgolheictod Cymreig